Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: állami támogatásokról szóló 12/2001. (I. 31.) Korm. rendelet számos korábban gyakran felmerült problémát rendezett.
Paragraph Index: 74

állami támogatásokról szóló 12/2001. (I. 31.) Korm. rendelet számos korábban gyakran felmerült problémát rendezett. Továbbra is számos segítségkérés érkezett azonban a lakásmegtartás nehézségeivel küzdõktõl. Legnagyobb arányban azonban a lakás hiánya miatt kiszolgáltatott helyzetben lévõk nevében, képviseletében eljáró civil szervezetek fordultak panasszal az országgyûlési biztoshoz. Az önkormányzatokkal mint bérbeadókkal szemben érkezõ panaszok vizsgálata során általánosnak tekinthetõ, alapvetõen jogsértõ gyakorlatot nem tapasztaltunk, az esetenként megállapítható jogsértést a felek bíróság elõtt rendezhették. Az országgyûlési biztos a kilakoltatott családok helyzetének rendezésére több módon is tett kísérleteket. Az önkényes lakásfoglalók ügyében sem panasz alapján, sem hivatalból nem folytatott ugyan vizsgálatot, de a sajtóból tudomására jutott eseteket figyelemmel kísérte. Az egyik budapesti kerületben végrehajtott kilakoltatás miatt a kisebbségi biztossal közös vizsgálatot indított. A megkeresésre adott válaszokból megállapította, hogy az önkormányzat a családokat nem lakásokból, hanem bontási kötelezettség alá esõ „nem lakáscélú helyiségekbõl” költöztette ki. Tekintettel arra,

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes